De origine actibusque Getarum (în sau Getica, azi titlul tradus prin Istoria goților) este o lucrare scrisă în limba latină medievală în 551 de istoricul Iordanes. Este o prescurtare a lucrării, azi pierdute, a lui Cassiodorus, „"Libri XII De Rebus Gestis Gothorum"”, compusă la cererea regelui Theodoric cel Mare. Acest document este de o importanță capitală pentru istoria și etnografia popoarelor numite „barbare” și pentru Antichitatea romană târzie. Printre descrierile de bătălii celebre, se găsește cea a Jefuirii Romei (410) de către Alaric I, precum și Bătălia de pe Câmpiile Catalaunice, unde, în 451, hunilor li s-a opus o coaliție formată în jurul romanilor conduși de Aetius.